Ek speel nie saam nie! – padvoldorings
Ek speel nie saam nie!
Oktober 3, 2016 Junie 7, 2017 | maatjiema
Ek het Afrikaans grootgeword, maar daar was nooit regtig Afrikaanse musiek in ons huis geluister nie. Ja, daar was Carike Keuzenkamp se kinderplate en my ouma was baie lief vir "Hak hom Blokkies" van David Kramer. Soms bietjie Coenie de Villiers en Laurika Rauch. Nice goed, die bietjie Afrikaans waaraan ek blootgestel was. My oupa was ook lief daarvoor om vir my "Spoetjies" te sing as hy nou 'n Mainstay'tjie te veel ingehad het, want van die bietjie Ierse DNA wat ek geërf het, moes ek mos nou met 'n spul sproete opgeëindig het… (Wyse raad: Rosyntjies vat nie sproete weg nie. Jy eindig net op met meer spuitpoep as wat jou liggaam kan verwerk)
Ek het grootgeword met Julio Iglesias, Bee Gees, Frank Sinatra, ABBA, Carpenters en what-not. My ma het weer gehou van Queen, CCR, Rolling Stones, Fleetwood Mac, Roxy Music en The Doors.
Ek was vir die eerste keer bloodgestel aan die Panties-en-Plakkies kultuur toe ek ná skool vir 'n jaar Potch toe is vir 'n "afrondingskursus" (fokop gewees maar dis 'n storie vir 'n ander dag…). Ons eerste "social" was 'n dans by die Impala. Dit was my eerste- en my laaste keer by daai plek.
Met die intrapslag toe kom sit so dik-gat pampoenboer by my. "Sê my, pop… Naai jy?" Ugh… met daai soet-suur brandewyn asem met knoffel ondertone – seker 'n mossel-fokken-starter by die Spur gaan vreet om sy maag te smeer vóórdat hy strate toe is om kwas te gaan soek. Oombliklik het ek kômmin Afrikaanse musiek en jagse dronk-gat studente met khaki-klere en lelike skoene met mekaar vereenselwig. Nét daar is my verhouding met "main stream" Afrikaanse musiek geruineer. "Don't judge me"!
Deur die jare het daar so hier en daar 'n Afrikaanse sanger/groep kom nesskop in my hart. Valliant Swart, Chris Chameleon, Karen Zoid, Heuwels Fantasties, Franscois van Coke… eintlik het ons oorgenoeg talent in hierdie land. Maar sodra daar 'n "backtrack" begin pomp dan trek ek my neus op 'n plooi.
Ek het hierdie ding op Facebook verlede week raakgeloop en ek het gekraai!
Nou hoor ek daar is 'n bootreis wat geadverteer word.
Nee dankie! Ek speel nie saam nie!
7 thoughts on "Ek speel nie saam nie!"
Oktober 3, 2016 om 10:31
PRESIES!! Ek en manlief het so amper nie tot trou gekom omdat ek "sokkie" musiek op sy playlist raak geluister het. Hy het belowe dis nie syne en dat dit nooit weer sal gebeur. Ek sal 'n vriendskap bou of breek op watse musiek jy luister
Oktober 3, 2016 om 10:33
Ja jong ek weet nie. Ek oordeel nie maar ek sal hulle vir 'n moer nie ondersteun nie!
Oktober 3, 2016 om 11:23
'n Mens kan nie regtig die kunstenaar (of sogenaamde kunstenaar) kwailik neem nie. Hulle gee maar net wat die mark wil hê. Die mense wat na die stront luister en die platemaatskappy wat dit maak behoort teen 'n muur opgelyn te word en gebrainwash word met behoorlike musiek tot hulle weet hoe dit klink
Oktober 3, 2016 om 11:38
Maar hoe lank gaan die stront nou aanhou? Dis soos sepies. Dieselle kak sonder einde? Ag dalk is dit net ek. Dalk is dit kuns en ek het poef smaak!
Oktober 3, 2016 om 12:27
Oeg nee kyk, die tjiekielieng-tjiekielieng-koor maak my spiere net so pap.
Ek is ook afrikaans maar my pa het na goed soos Uriah Heep, Black Sabbath, Led Zeppelin, The Rolling Stones ens geluister. DIS MUSIEK. Gelukkig het ek my pa se musiek smaak geërf!
Oktober 3, 2016 om 12:47
Stem saam met jou…as ek nog eenmaal 'n "gatskop"treffer hoor,grou ek myself lewendig in die sand in!Die goed klink almal dieselfde en dis beslis nie "kuns" nie😜